सन् 1205 में रजिया सुल्तान का जन्म हुआ था। रजिया सुल्तान सेल्जुक वंशज की थी।रजिया सुल्तान एक प्रतिभाशाली, बुद्धिमान, बहादुर, उत्कृष्ट प्रशासक और एक महान योद्धा थी। उस समय की मुस्लिम राजकुमारियों के रूप में, रजिया सुल्तान ने युद्ध करने में प्रशिक्षण प्राप्त किया, साथ ही सेनाओं का नेतृत्व किया और राज्यों का प्रशासन करना भी सीखा।उनमें वे सभी गुण विद्यमान थे जो एक कुशल शासक में होने चाहिए और अपने भाइयों की तुलना में वह शासक बनने में अधिक सक्षम थीं इसलिए इल्तुतमिश ने अपने उत्तराधिकारी के रूप में रजिया सुल्तान को चुना। जब भी इल्तुतमिश अपनी राजधानी छोड़कर कही भी जाता था, तो वह रजिया सुल्तान को एक शासक के रूप में जिम्मेदारियों का निर्वहन करने की शक्ति प्रदान कर देता था। लेकिन इल्तुतमिश की मृत्यु के पश्चात, इल्तुतमिश के पुत्र रुकुन- उद- दीन फिरोज ने सिंहासन पर कब्जा कर लिया। उसने सात महीने तक दिल्ली सिंहासन पर शासन किया। सन् 1236 में, रजिया सुल्तान ने दिल्ली के लोगों के समर्थन से अपने भाई को हराकर दिल्ली सिंहासन की बागडोर संभाली।